1. pielikums

 Ministru kabineta

 2019. gada \_\_.\_\_\_\_\_\_\_\_

 noteikumiem Nr.\_\_

**ĪPAŠAS PRASĪBAS KUĢIEM, KURUS EKSPLUATĒ REGULĀRĀ SATIKSMĒ**

Inspektors, veicot inspekciju, pārliecinās par šādiem elementiem:

1. pirms ro-ro pasažieru kuģa vai ātrgaitas pasažieru kuģa atiešanas kapteinis saņem attiecīgo informāciju par krasta navigācijas un citu informācijas sistēmu pieejamību, kas sekmē reisu drošību, un izmanto Eiropas Savienības dalībvalstu izveidotās navigācijas kontroles un informācijas sistēmas;

2. tiek piemēroti IMO Kuģošanas drošības komitejas 1995. gada 17. jūlija cirkulāra Nr. 699 par grozītajām vadlīnijām attiecībā uz pasažieru drošības instrukcijām 2. līdz 6. punkta attiecīgie noteikumi;

3. viegli pieejamā vietā uz kuģa izvietota darba laika organizācijas tabula un tajā ir norādīts:

a) darba grafiks jūrā un ostā; un

b) darba stundu maksimums vai atpūtas stundu minimums, kas ir jāievēro sardzes personālam;

4. kapteinis bez ierobežojuma var pieņemt jebkuru lēmumu, kas pēc viņa profesionālajiem ieskatiem ir nepieciešams kuģa drošai navigācijai un ekspluatācijai, jo īpaši nelabvēlīgos laikapstākļos un vētrā;

5. kapteinis uztur navigācijas drošībai svarīgu navigācijas iekārtu darbību un negadījumu reģistru;

6. jebkāda veida korpusa durvju un ar tiem saistīto korpusa apšuvuma pārklājumu bojājumi vai pastāvīga deformācija, kas var ietekmēt ro-ro pasažieru kuģu vai ātrgaitas pasažieru kuģu integritāti, un jebkādi trūkumi šādu durvju noslēgšanas aprīkojumā ir nekavējoties jāziņo gan karoga valsts administrācijai, gan ostas valstij, un tie ir nekavējoties jānovērš atbilstoši to prasībām;

 7. atjaunināts reisa plāns ir pieejams pirms ro-ro pasažieru kuģa vai ātrgaitas pasažieru kuģa došanās reisā. Sagatavojot reisa plānu, ņem vērā vadlīnijas, kas ir izklāstītas IMO Asamblejas 1999. gada 25. novembra rezolūcijā A.893(21) “Reisa plānošanas pamatnostādnes”;

8. pasažieriem uz kuģa ir sniegta vispārīga informācija par pakalpojumiem un palīdzību, kas pieejama vecāka gadagājuma cilvēkiem un cilvēkiem ar īpašām vajadzībām, un ir pieejama piemērotā veidā arī cilvēkiem ar redzes traucējumiem.

Satiksmes ministrs T.Linkaits

Vīza:

Valsts sekretāra p.i. Dž.Innusa